Gargždų turgus – centro kvartalas su kiemu
Projektas „Kiemas“ Gargždų centre kuria gyvybingą istorinio miesto centro charakterį su jaukiomis gatvelėmis, prekyba pirmuose aukštuose, viešosiomis erdvėmis ir žmogiško mastelio kvartalais. Turgus susideda iš kelių tūrių – halės ir prekybinių paviljonų aplink vidinį kiemą. Šis turgaus kvartalas stiprina jungtis tarp miesto centro ir pietinių rajonų. Aukštesnis halės tūris kuria jaukią aikštės erdvę, o suskaidymas formuoja patrauklų patekimą į kiemą.  Kiemas yra prieinamas iš visų teritorijos pusių. Dideli pirmo aukšto halės langai ir įėjimai kviečia užeiti. 
Turgus yra patrauklus ekonomiškai, nes prekybinės patalpos yra  skirtingo dydžio ir gali veikti nepriklausomai viena nuo kitos: erdvi šildoma halė, paviljonai, lauko prekybos stoginės, administracinės ir techninės patalpos, mišri funkcija rūsyje.
Turgaus aikštėje numatytos vietos šventinei prekybai, laisvalaikiui ir renginiams. Aikštėje ir kiemelyje numatyti nauji želdiniai sukuria jaukų mikroklimatą ir mastelį, džiuginačią aplinką.
